*Kivonat a Jászberény Városi Önkormányzat Képviselő-testületének 2020. március 18-án megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***98/2020. (III. 18.) határozata***

***A jászberényi 8779 hrsz-ú, természetben Jászberény, Gorjánc Ignác sétány 1. szám alatt található ingatlan ingyenes használatba adásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-a, a nemzeti vagyonról szóló 2011. évi CXCVI. törvény (a továbbiakban: Nvtv.) 11. § (10) és (13) bekezdése, továbbá a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet 18. §-ában foglaltak alapján hozzájárul a Jászberény Városi Önkormányzat tulajdonát képező jászberényi 8779 hrsz-ú, 3814 m2 területű, kivett óvoda megnevezésű, természetben **Jászberény, Gorjánc Ignác sétány 1. szám alatt található ingatlannak a MACI Alapítvány** (székhely: 5100 Jászberény, Gorjánc Ignác sétány 1., adószám: 18821309-1-16, képviseli: Dr. Magassyné Gubicz Andrea kuratórium elnöke) (a továbbiakban: MACI Alapítvány) **részére történő ingyenes használatba** – haszonkölcsönbe – **adásához óvoda működtetése céljából 2020. május 1. napjától határozatlan időtartamra szólóan.**
2. A Képviselő-testület kimondja, hogy a haszonkölcsön szerződésben rögzíteni kell az alábbiakat:
* Az ingatlan fenntartásával, üzemeltetésével kapcsolatban felmerülő költségeket az ingyenesen használónak kell viselnie.
* A használót az ingatlan rendeltetésszerű használatával kapcsolatosan az alábbi költségek terhelik:
* az általa használt ingatlan karbantartása,
* az általa használt ingatlan közüzemi díjai (szemétszállítás díja, víz- és csatornadíj, távfűtés-, víz-, melegvíz díja, elektromos energia díja, gázfogyasztás díja) és a külön szolgáltatások díja (különösen: közös költségek, kábel Tv díj, kéményseprő díj, telefon díj).
	+ A használatba adó a szerződésszegés abbahagyására irányuló írásbeli felszólítás kézhezvételét követően 8 munkanapon belül felmondhatja a szerződést, ha
* a használó a rendelkezésére bocsátott ingatlanban nem az ingyenes használatra jogosító tevékenységet végzi, azt nem a megjelölt célra használja,
* a használó a meghatározott költségeket nem fizeti meg,
* a használó a szerződésben vállalt, vagy jogszabályban előírt egyéb lényeges kötelezettségét nem teljesíti,
* a használó a használt ingatlant rongálja, vagy rendeltetésükkel ellentétesen használja.
1. A Képviselő-testület kimondja továbbá, hogy a haszonkölcsön szerződésben rögzíteni kell az Nvtv. 11. § (11) bekezdésében foglaltakat.
2. A Képviselő-testület felhatalmazza Jászberény Város Polgármesterét a Jászberény Városi Önkormányzat, mint használatba adó és a MACI Alapítvány, mint használatba vevő közötti haszonkölcsön szerződésnek a Jászberény Városi Önkormányzat képviseletében történő aláírására.

**Határidő:** 2020. április 30. (a haszonkölcsön szerződés aláírására)

**Felelős**: Budai Lóránt polgármester (a 4. pontban foglaltak vonatkozásában)

 Kiss József, a PH Közgazdasági Iroda vezetője

**Erről:**

1. MACI Alapítvány – Jászberény, Gorjánc Ignác sétány 1.,
2. Jász-Nagykun-Szolnok Megyei Kormányhivatal – Szolnok,
3. PH Közgazdasági Iroda – helyben,
4. Városüzemeltetési és Tulajdonosi Bizottság tagjai – helyben,
5. Képviselő-testület valamennyi tagja – helyben,
6. Irattár

**é r t e s ü l.**

|  |  |  |
| --- | --- | --- |
| ***Budai Lóránt sk.*** |  | ***Baloghné dr. Seres Krisztina sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2020. március 19.*

 *(Dr. Bessenyei Lilla)*

 *irodavezető*